Leŝan

Leŝan, prononco per simpligita ĉina skribo 乐山市, per tradicia ĉina skribo 樂山市, per pinjino Lèshān estas prefektura (triaranga) milionurbo en provinco Siĉŭano en Ĉina Popola Respubliko. Demografio En 2024 en la prefektujnivela urbo vivis ĉirkaŭ 3 450 000 homoj. Geografio Leŝan kuŝas en akvoriĉa regiono en transira zono de baseno al montaro kun granda altecdiferenco. La alteco super la marnivelo varias de 320 ĝis 4077 metroj, la averaĝa alteco estas 500 m. La administra areo kovras 12 827 km² kaj ĝi konsistas el kvar urbaj distriktoj, kvar gubernioj, du aŭtonomaj gubernioj, kaj unu distrikta urbo. Provinca sidejo Ĉengduo troviĝas 122, Ĉongĉingo 356, ĉefurbo Pekino 1633, Ŝanhajo 1769 km aere laŭ [1]. Historio En 1952 speciala distrikto Leŝan estis establita el unu urbo-distrikto kaj naŭ distriktoj. Jaron poste la alia proksima speciala distrikto estis malfondita kaj ses el ĝiaj iamaj distriktoj estis absorbitaj en la specialan distrikton Leŝan. En 1958 plia distrikto aliĝis al Leŝan. En 1970 el la speciala distrikto Leŝan estis forprenita la vorto speciala. En 1985 tiu nomo ŝanĝiĝis al urbon Leŝan. Ekonomio La areo ankaŭ estas regiona centro en la suda parto de la ekonomia zono de Ĉengduo servante kiel transportcentro kaj rivera havenurbo en sudokcidenta Ĉinio. Oni ekspluatas fosforojn, halitojn, kalkŝtonojn, kaolinojn, tergasojn kaj dolomitojn. La ĉefa produktaĵo estas kemiaĵoj, sed ekzistas ankaŭ multaj pezaindustriaj kompanioj. La agrikulturo aldonas lignojn, teojn, ĉinajn kuracilojn. Edukado En Leŝan 2 universitatoj kaj teknika altlernejo prezentas la altan edukon. Trafiko La prefektujnivela urbo havas 2 signifajn fervojajn liniojn kun pluraj stacidomoj. Ankaŭ la voja kontakto estas bona. Klimato La klimato estas humida subtropika klimato kun musona influo laŭ klimata klasifiko de Köppen: Cwa. La vintro estas mallonga, milda kaj seka, frosto kaj neĝo estas malofta. Someroj estas longaj, varmaj kaj humidaj. La jara averaĝa temperaturo estas 18 °C kaj varias inter 15-22 °C. Jare averaĝe pluvas 1202 mm, en ĉiuj monatoj pluvas, sed pli ol 70% de la jara totalo okazas de junio ĝis septembro. Vidindaĵoj Leŝano estas historia kaj kultura urbo kun mondaj heredaĵoj Leŝana giganta Budho monto E-mej-ŝan, kie estis trovita la Leŝana rozo Ĝemelurboj Hervey Bay, Kvinslando en Aŭstralio Gilbert (Arizono) en Usono Iĉikaŭa en Japanio Praĉuap Ĥiriĥan en Tajlando Issy-les-Moulineaux en Francio Fontoj WikiTrans